Δόλοπας

Στην ελληνική μυθολογία με το όνομα Δόλοπας (Δόλοψ) είναι γνωστά τα παρακάτω διαφορετικά πρόσωπα:

 Γιος του Τρώα δημογέροντα Λάμπου και εγγονός του Λαομέδοντα. Ο Δόλοπας έλαβε μέρος στον Τρωικό Πόλεμο, στον οποίο και σκοτώθηκε από τον Μενέλαο. Συγκεκριμένα, ενώ ο Δόλοπας μαχόταν, ο Μενέλαος τον πλησίασε από το πλάι χωρίς να γίνει αντιληπτός και τον λόγχισε στο πίσω μέρος του ώμου. Η λόγχη διαπέρασε όλο το στήθος με ορμή και ο Δόλοπας έπεσε νεκρός με το πρόσωπο στο χώμα. Καθώς οι Αχαιοί έτρεξαν να σκυλεύσουν το πτώμα του, ο Έκτορας «ονείδισε» τον συμπολεμιστή του Μελάνιππο: «`Ετσι θα μείνομ' άπραγοι, Μελάνιππε; Δεν έχεις / πόνο για τον εξάδελφο; Δεν βλέπεις πώς μαλάζουν / τ' άρματα εκεί του Δόλοπος;...». Ο Δόλοπας ήταν πρώτος εξάδελφος του Έκτορα, με κοινό παππού τον Λαομέδοντα.Ιλιάδα (Ο 525-527 και Ο 553-555 σε μετάφραση Ι. Πολυλά)
 Γιος του Αχαιού Κλυτίου, ένας από τους Έλληνες αρχηγούς που έλαβαν μέρος στον Τρωικό Πόλεμο. Αυτός ο Δόλοψ, ο «Κλυτίδης», σκοτώθηκε στον πόλεμο από τον `Εκτορα μαζί με άλλους 8 αρχηγούς των ΕλλήνωνΙλιάδα, Λ 302..
Δόλοψ, γιος του Κρόνου και της Ωκεανίδας Φιλύρας, αδελφός του ΧείρωναΥγίνος, Fabulae .
Δόλοψ, γιος του ΕρμήΣχόλια στον Απολλώνιο τον Ρόδιο, Αργοναυτικά, 1.587. Ο τάφος του βρισκόταν στην ακτή κι οι Αργοναύτες σταμάτησαν εκεί για δύο ημέρες, περιμένοντας να περάσει η καταιγίδα, και του πρόσφεραν θυσίεςΑπολλώνιος Ρόδιος, Αργοναυτικά 1.584Ορφικά Αργοναυτικά 459.
Δόλοψ της Λήμνου, πατέρας του βοσκού Ιφίμαχου, που φρόντισε τον εγκαταλελειμμένο ΦιλοκτήτηΥγίνος, Fabulae 102.

 Παραπομπές 

 Πηγές 
 Κρουσίου: Λεξικόν Ομηρικόν, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 223

 Δείτε επίσης 
 Δόλοπες

Δολοπας
Δολοπας